JÄRVA- JAANI LASTEAED JAANILILL

Keskkonna töörühma ”Roheline kool” koosolek

Järva- Jaani 26.01.2021.a

Koht: lasteaia saal

Algus kell 13.00, lõpp kell 13.30

Koosoleku juhataja: Merily Bluum

Protokollija: Katrin Flink

Võtsid osa: Ülle Kallakmaa, Merily Bluum, Katrin Flink, Eidi Mändmets, Larissa Piiroja, Ingrid Lusmägi, Indira Valge

**Päevakord:**

1. Rohelise kooli küsimustike tagasiside
2. Rohelise kooli tegevuskava eesmärgid õppeaasta lõpuni lähtuvalt küsimustike tagasisidest

**Kuulati:**

1. Rohelise kooli küsimustike tagasiside

Merily andis kiire tagasiside õpetajate/õp.abide (edaspidi „õpetajate“) ja lastevanemate küsimustike põhjal. Õpetajate küsimustikule vastas 7 õpetajat, küsimustik saadeti 17-le. Õpetajate ja abide osavõtt oleks võinud olla suurem.

Nii õpetajate kui ka lastevanemate küsimustikest tuli välja, et lapsevanemaid kaasatakse vähe keskkonna alastesse tegevustesse. Lapsevanemate tagasisides toodi välja, et üldse jõuab nendeni lasteaia poolset infot vähe. Lisaks märkis Merily ära, et 14,3% õpetajatest ei tea, kas nad peavad oluliseks õpetada lastele erinevaid taime-, seene- ja loomalikke ja kas nende rühma lapsed saavad osaleda taimekasvatuses.

Õuesõppe rakendamise korralduses toodi välja talviseid olusid, mis raskendavad antud õppe läbi viimist, kuid positiivsena toodi välja, et igapäevaselt viibitakse õues ja kuni kaks korda nädalas viiakse tegevused läbi õuesõppena.

Lastevanemate küsitluses toodi mõningal määral välja, et külma ilmaga ei peaks lastega õues käima.

Õpetajate ja lastevanemate küsimustikes selgus ka erinevus nutiseadmete kasutamise osas. Õpetajad arvasid, et nutiseadmeid peaks kasutama pigem nii vähe kui võimalik. Vanemad arvasid, et võiks rohkem kasutada, et see on praeguse aja laste elukeskkond.

Kuna lastevanemate küsitlusest selgus, et lapsevanemad ootavad, et lastele tutvustatakse rohkem erinevaid kultuure siis õpetajad võiksid sellega hakkama rohkem arvestama. Tooma tegevustes teemaks rohkem inimeste erinevuseid (vanused, kehalised iseärasused, nahavärv, rahvus ja keel jne) või rikastama õppekeskkonda (pruunid nukud vms).

Väga positiivsena tõi Merily välja, et 100% „Jah“ vastuse sai küsimus laste kätepesu harjumuse kohta. Lapsed teevad seda meelde tuletamiseta.

1. Rohelise kooli tegevuskava eesmärgid õppeaasta lõpuni lähtuvalt küsimustike tagasisidest

Lähtuvalt küsimustike tagasisides seati eesmärgid parendamaks edasist tagasisidet. Ühiselt arutleti, et lapsevanemaid peaks rohkem Eliisi suunama, kust jõuab info kõikide tegevuste kohta ka lapsevanemani, lisada igapäevategevustest või tegevuste tulemustest pilte Eliisi. Lapsevanemale pakub lapsest piltide vaatamine huvi ja seega jõuab ka muu info Eliisi külastamise ajal temani.

Õpetajate küsimustikest lähtuvalt tuleb kõikidele südametunnistusele rõhuda, et talle antud ülesanded on täitmiseks, küsimustikud vastamiseks, et saada adekvaatset tagasisidet.

Indira tegi ettepaneku, et koosolekute teadetel võiks olla ka meedetuletus. Need võiks panna Eliisi kalendrisse, et see oleks märgatav ka päev enne koosolekut.

Merily palus kõigil mõelda välja mõni tegevus, üritus, üleskutse vms seoses Rohelise kooli tegemistega, kas siis maja siseselt või ka lapsevanemaid, kogukonda kaasates.

Laste küsimustik viiakse läbi uuel õppeaastal eeldatavalt sügisel ja kevadel ehk kaks korda aastas, et näha arengut vms.

**Otsustati:**

1. Suunata lapsevanemaid veel rohkem Eliisi.
2. Õpetaja võiks olla kohusetundlikum talle antud ülesannete täitmisel.

Merily Bluum Katrin Flink

Koosoleku juhataja Koosoleku protokollija

/allkirjastatud digitaalselt/ /allkirjastatud digitaalselt/